Buxoroda turkmanistonlik fuqaro jinoyat ustida qo`lga olindi

2019 yil 29 yanvar kuni Departamentning Buxoro viloyat boshqarmasi hamda boshqa huquq-tartibot idoralari xodimlari hamkorligida Buxoro shahrida yashovchi Z. ismli fuqaroning arizasi yuzasidan o`tkazilgan tadbirda, M. ismli Turkmaniston Respublikasi fuqarosi fuqaro Z.ni aldab, ishonchini suiste`mol qilib, uning Turkmanistonda yashovchi xolasiga O`zbekiston Respublikasi vizasini olib berish evaziga 300 AQSh dollari talab qilib, Buxoro shahar Namozgoh ko`chasida joylashgan “Mirxan” kafesi oldida 300 AQSh dollarini olgan vaqtida ushlangan.
Bu haqda Buxoro viloyati IIB Matbuot xizmati ma`lum qildi.
Mazkur holat yuzasidan O`zbekiston Respublikasi JKning 168-moddasi 1-qismi bilan qo`zg`atilgan jinoyat ishi bo`yicha tergov harakatlari olib borilmoqda.